Cotton Fields

«Cotton Fields» er en amerikansk sang med melodi og tekst av bluesmusikeren Huddie Ledbetter, bedre kjent som Lead Belly, som fikk den utgitt i 1940. Den er senere innspilt en rekke ganger av artister og grupper innen folk, country, countryrock og bluegrass. Den ble en nummer 13-hit for The Highwaymen i 1961.
Sangen nevner at feltene ligger «down in Louisiana, just about a mile from Texarkana». Dette er geografisk umulig, siden Texarkana ligger omtrent 30 engelske mil nord for Louisianas grense.


== The Beach Boys' versjon ==
The Beach Boys gjorde en coverversjon av «Cotton Fields»  i 1968. Den ble utgitt på albumet 20/20 (Capitol SKNO-133 (USA) og Capitol E-ST 133 (Storbritannia) i 1969. Sangen ble spilt inn 15. november 1968 med Al Jardine som ledesanger.
Jardine var misfornøyd med Brian Wilsons arrangment, og fikk gruppen til å spille inn en ny versjon i mer countryrockstil. Nyinnspillingen ble gjort 15. august 1969 med Orville «Red» Rhodes på steelgitar. Den ble utgitt som «Cottonfields». Den ble gruppens siste singel på Capitol Records og bandets siste singel som ble utgitt i mono.
Nyinnspillingen ble ingen stor hit i USA,  selv om den ble promotert med en opptreden på TV-popshowet Something Else. Singelen kom på 95.-plass på Record World-listen og ble nummer 103 på Billboard-listen. Derimot ble den en Topp 10-singel ellers i verden våren og sommeren 1970, med blant annet en andreplass på den britiske Melody Maker-listen.


== Coverversjoner ==
Odetta og Larry. På deres album The Tin Angel (1954)
Harry Belafonte. På hans album Belafonte Sings the Blues (1958) og Belafonte at Carnegie Hall (1959), C.C. Carter
Johnny Cash. På hans album The Sound of Johnny Cash.
Bill Monroe & His Blue Grass Boys, innspilt 1. desember 1961 i Bradley Film & Recording Studio .
The Springfields, som tjente som et springbrett for karrieren til Dusty Springfield. Den ble utgitt på EP i 1962 og er med på CD-platen On An Island Of Dreams: The Best Of The Springfields.
Odetta. På hennes album Grain of Sand (1962)
Petula Clark. Som «L'enfants do» på en fransk EP-plate utgitt av Disques Vogue.
Creedence Clearwater Revival. På gruppas album Willy and the Poor Boys (1969). Denne versjonen ble en nummer én-hit i Mexico i 1970.
Det norske rockebandet The Pussycats hadde med en demo som bonusspor, på gjenutgivelsen av deres andre studioalbum Mrrr… Mrrr… fra 1995 (originalt utgitt i 1966).
Johnny Mann Singers. På albumet Golden Folk Hits (Liberty LST-7253)
New Christy Minstrels. På albumet Chim-Chim-Cheriee (Columbia CS-9169)
Esther Ofarim fremførte «Cotton Fields» live på TV med sin daværende ektemann Abi Ofarim. De spilte også inn en tysk versjon, «When ich bei dir sein kann», i 1964.
The Seekers. På gruppas album The Seekers (1964), også kjent som Roving with The Seekers
Harry Dean Stanton, i en scene i filmen Cool Hand Luke, i en oppspeedet versjon.


== Norske versjoner ==
Vidar Lønn-Arnesen har skrevet en norsk tekst. Hans norske tittel er «Stakkars mannfolk». Alberth og Arne Riis er kreditert for en annen norsk versjon. Den har tittelen «Nå flytter jeg fra by'n».


=== Innspillinger ===


== Referanser ==


== Eksterne lenker ==
(en) Cotton Fields på Discogs 
(en) Cotton Fields på MusicBrainz 
(en) Cotton Fields på MusicBrainz